**Textul creativ cu sfârșit dat**

1. ***Citeşte cu atenţie!***

**Bobocul de rață și puișorul de găină**

Într-o frumoasă zi de primăvară, când soarele își revarsă căldura spre pământ și zâmbește cu grație florilor multicolore, apare dintr-o grădină un boboc de rață.

Mirat de tot ce vede în jur, își oprește privirea asupra unui ou. Se aude un zgomot ciudat. Încet, își face apariția un bulgăraș de soare care piuie necontenit: Piu! Piu! Se împrietenesc și pornesc amândoi să ciugulească iarba cu colț fraged și nou. Nici nu știu cum au ajuns la baltă. Bobocul se avântă în apă și uită de ghemotocul auriu. Rămas singur, acesta sare și el în apă, cu gând să-l ajungă. Bobocul ghicește ce s-a întâmplat și repede scoate puișorul pe mal, îl scutură de apă și-l privește cu îngrijorare.

**Puiul se gândește acum că e bine să ai un prieten precum bobocul de rață.**

*Reține!*

**Sfârșitul** unui text creativ este **încheierea** care, de obicei, este formulată ca o învățătură sau o concluzie.

***2. Realizează în caiet un text creativ (compunere ) cu sfârșit dat.***

**Încheiere:**

Cine plantează copaci, îi iubește pe alții mai presus de sine. Copacii reprezintă eforturile nesfârșite ale Pământului de a vorbi cu cerul. Trebuie să îngrijim copacii, nu să-i tăiem! Orice copac sădit are iubirea omului, iar când tai un copac se stinge o iubire.

***3. Dă-i un titlu potrivit și te poţi ajuta de planul de idei de mai jos.***

**Titlul**

**Introducere:**

La sosirea anotimpului primăvara, elevii clasei a III a s-au hotărât să planteze în grădina școlii câțiva copaci.

**Cuprins:**

Copiii se împart în echipe și își trasează sarcini.

Ei primesc o vizită neașteptată.

Toată lumea admiră copăceii plantați.

Se propune văruirea lor, pentru a fi protejați de insecte.

**Incheiere:**

**O ai** : Cine plantează copaci, îi iubește pe alții mai presus de sine. Copacii reprezintă eforturile nesfârșite ale Pământului de a vorbi cu cerul. Trebuie să îngrijim copacii, nu să-i tăiem! Orice copac sădit are iubirea omului, iar când tai un copac se stinge o iubire.

*Aştept cele mai frumoase compuneri. Ştiu că puteţi. Aţi dovedit-o şi ieri.*